Andrej Korotajev

eta|Andrej Korotajev
**Andrej KOROTAJEV** (; n. 1961) estas rusia antropologo, ekonomikisto, historiisto, kaj sociologo, kun gravaj kontribuoj al la teorio de la monda sistemo kaj matematikaj modeloj de makrodinamikaj kaj sociaj kaj ekonomikaj.

## Biografio 
[eta|maldekstra|[Moskva Ŝtata Universitato]]
Naskiĝinta en Moskvo, Andrej Korotajev studis en la Moskva Ŝtata Universitato, kie li ricevis la gradon de BA en 1984 kaj de MA en 1989. Li akiris doktorgradon en 1993 en la Universitato de Mánchester, kaj en 1998 la gradon de Doktoro de Sciencoj de la Rusa Akademio de Sciencoj.

Ekde 2000 li estis instruisto kaj direktoro de la Centro de Antropologio de la Oriento en la Rusia Ŝtata Humanitara Universitato (Moskvo), kaj ankaŭ laboris en Rusa Akademio de Sciencoj. En 2003–2004, li okazigis esplorojn en la Instituto de plej altaj esploroj en Princeton. Kune kun Askar Akajev kaj Georg Malineckij, ĝi kunordigas la programon de la Akademio de Sciencoj de Rusio «Analizo kaj matematika modelado de la monda dinamiko».

Korotajev gajnis la premion de la Fondo de Apogo al la Scienco de Rusio en 2006 kiel unu el la pli bonaj ekonomikistoj de la Rusa Akademio de Sciencoj.

## Ĉefaj kontribuoj 
La plej gravaj kontribuoj de Andrej Korotajev apartenas al tri medioj:

### Matematikaj modeloj de la socia, ekonomia kaj historia dinamiko (kliodinamika) 
eta|maldekstra|Κλειώ - Klio, alegorio de Vermeer
En la kampo de la kliodinamika proponis unu el la plej konvinkaj eksplikoj por la Argumento de la juĝofino de Heinz von Foerster. En kunlaborado kun siaj kolegoj Artemi Malkov kaj Daria Ĥalturina li pruvis ke, ĝis la jardeko de 1970, la kresko hiperbola de la monda loĝantaro estis akompanita de kresko hiperbola de dua grado de la MEP monda, de kiu disvolvis serio de matematikaj modeloj kiu priskribas tiel ĉi tiun fenomenon kiel la Teorio de la Monda Sistemo. La rilato inter la kresko hiperbola de la monda loĝantaro kaj la kresko hiperbola de dua grado de la MEP monda, observitaj ĝis la jardeko de 1970, respondas al renutrado pozitiva nelineara de dua ordo inter la demografia kresko kaj la teknologia disvolviĝo kiun oni povas klarigi laŭ la sekvenco:

Teknologia kresko → Pliigo de la kapablo de ŝarĝo de la planedo → Demografia kresko → Pli da homoj → Pli da eventualaj inventistoj → Akcelo de la teknologia kresko → Akcelo de la pliigo de la kapablo de ŝarĝo de la planedo → Demografia kresko pli rapida → Akcelo de la kresko de eventualaj inventistoj → Teknologia kresko pli rapida → Kresko de la kapablo de la Tero por elporti homon... Kaj tiel plu.
[eta|dekstra|La [Egipta revolucio de 2011]]
Korotajev ankaŭ evoluigis serion da matematikaj modeloj de politika kaj demografia dinamiko de Egiptio kaj uzis ilin por struktura analizo de la Egipta Revolucio de 2011.

### Kulturaj studoj 
En ĉi tiu kampo Andrej Korotajev iris ankaŭ kiel unu el la pioniroj (kune kun siaj kolegoj) de la studo de la kunrilato inter la spaca dissendo de la motivoj mitologiaj kaj de genetikaj markiloj.

### La evoluado de la sistemoj socipolitikaj de Jemeno. Originoj de la Islamo 
Korotajev faris specialan kontribuon en ĉi tiu medio per la detektado de la ĉefaj tendencoj en la evoluado de Jemeno. Krom ĉi tio, Korotajev faris gravan kontribuon al la studo de la originoj de la Islamo.

## Publikigoj 
Korotajev skribis pli ol 20 librojn kaj 150 artikolojn rilatajn kun siaj esploroj, el kiuj elstaras la libroj:
* *Ancient Yemen* (Oxford University Press, 1995),
* *World Religions and Social Evolution of the Old World Oikumene Civilizations: A Cross-cultural Perspective* (Edwin Mellen Press, 2004),
* **Introduction to Social Macrodynamics** (KomKniga/URSS, 2006),
* **Great Divergence and Great Convergence. A Global Perspective** (Springer, 2015)

## Vidu ankaŭ 
* Geopolitiko

## Notoj kaj fontoj 
Kategorio:Rusiaj historiistoj
Kategorio:Rusiaj sociologoj
Kategorio:Rusiaj ekonomikistoj
Kategorio:Rusiaj antropologoj
Kategorio:Rusiaj orientalistoj
Kategorio:Rusiaj afrikistoj
Kategorio:Geopolitikistoj
Kategorio:Evoluistoj
Kategorio:Futurologio
Kategorio:Naskiĝintoj en Moskvo